[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Kiel tajvanaj uzantoj de sociaj amaskomunikiloj respondis al la invado de Ukrainio fare de Rusio"}, {"text_idx": "#000006", "text": "En Tajvano, la rusa milito en Ukrainio farig\u0302is nova fau\u0306ltolinio, plu disigante tiujn, kiuj postulas pli da distanco de C\u0302inio, kaj tiujn, kiuj postulas pli proksimajn rilatojn kun Pekino."}, {"text_idx": "#000007", "text": "Al la plej multaj tajvananoj, Ukrainio s\u0302ajnas esti malproksima lando kun malmulte da similaj\u0302oj kun la insula nacio, tamen la invado de Rusio en Ukrainion metis la landon je la centro de enlandaj politikaj aferoj, agante kiel grava politika sonorilo: same kiel la rusa prezidento Putin plurfoje asertis ke la rusa kaj ukraina popoloj estas ligitaj historie, Pekino postulis Tajvanon kiel sian propran teritorion."}, {"text_idx": "#000008", "text": "Meze de la rusa invado de Ukrainio, la prezidentino de Tajvano Tsai Ying-Wen kaj s\u0302ia registaro decidis alig\u0302i al la sankcioj gvidataj de Usono kaj Eu\u0306ropa Unio kaj liveri medicinajn provizojn al Ukrainio."}, {"text_idx": "#000009", "text": "Tajvano ne estas escepto en la misinformaj militoj"}, {"text_idx": "#000012", "text": "Ekzemple, unu falsaj\u0302o rimarkita de la Tajvana Faktkontrola Centro estas titolita \u201cUkraina konvojo estis atakita de la precizaj armiloj de Rusio. Neniu povis eskapi. Terura sceno\u201d (\u70cf\u514b\u862d\u8eca\u968a\u906d\u4fc4\u7f85\u65af\u90e8\u968a\u7cbe\u6e96\u6b66\u5668\u8972\u64ca,\u4eba\u54e1\u88dd\u5099\u7121\u4e00\u5016\u514d,\u73fe\u5834\u6158\u4e0d\u5fcd\u7779). La uzita bildo estas fakte ekrankopio de videoludo."}, {"text_idx": "#000013", "text": "Aldone al falsaj novaj\u0302oj venantaj de nekontrolitaj fontoj, certaj c\u0302efaj tajvanaj novaj\u0302disvastigantoj ankau\u0306 ne ludis sian tradician pordistan rolon. Ekzemple, United Daily News, influa gazeto fondita en 1951, akiris iom da siaj novaj\u0302oj de rusa propaganda novaj\u0302agentejo Sputnik News kaj erare raportis la 26-an de februaro, ke la prezidento de Ukrainio Zelenskij fug\u0302is el la lando."}, {"text_idx": "#000015", "text": "La porc\u0302ina Kuomintanga partio (KMT) pene klopodas uzi la ukrainan krizon por antau\u0306enigi sian politikan vidpunkton. Jaw Shaw-Kong, KMT-politikisto, diris ke malgrandaj landoj kiel Tajvano kaj Ukrainio ne devus provoki grandajn landojn kiel C\u0302inio kaj Rusio:"}, {"text_idx": "#000016", "text": "\u773c\u770b\u4fc4\u7f85\u65af\u5766\u514b\u5df2\u7d93\u958b\u9032\u70cf\u514b\u862d,\u7f8e\u570b\u4ecd\u7136\u6c92\u6253\u7b97\u51fa\u5175\u63f4\u52a9,\u53ea\u7528\u7d93\u6fdf\u5236\u88c1\u7684\u5687\u963b\u6548\u679c\u6709\u9650,\u786c\u78b0\u786c\u51fa\u5175\u963b\u6b62\u624d\u6709\u6548,\u5230\u90a3\u6642\u96d9\u65b9\u5c31\u6703\u6709\u50b7\u4ea1\u3002[...]\u53ef\u898b\u5f97\u7f8e\u570b\u8b8a\u4f86\u8b8a\u53bb\u5b8c\u5168\u9760\u4e0d\u4f4f\u3002[...]\u70cf\u514b\u862d\u5c0d\u53f0\u7063\u7684\u555f\u793a\u5f88\u660e\u78ba:\u5c0f\u570b\u4e0d\u8981\u523a\u6fc0\u5927\u570b!\u53f0\u7063\u8ddf\u5927\u9678\u9019\u9ebc\u8fd1,\u4e00\u5e74\u8cfa\u5c0d\u5cb81700\u5104\u7f8e\u5143,\u5169\u5cb8\u548c\u5e73\u76f8\u8655\u6700\u91cd\u8981,\u5982\u679c\u6c92\u4e8b\u6345\u4e2d\u5171\u4e00\u4e0b,\u6345\u4e45\u4e86\u7e3d\u6709\u51fa\u4e8b\u7684\u4e00\u5929,\u53d7\u50b7\u6700\u5927\u7684\u9084\u662f\u53f0\u7063\u3002"}, {"text_idx": "#000017", "text": "Dum la rusaj tankoj movig\u0302as en Ukrainion, estas neniu signo, ke Usono lasos siajn trupojn helpi Ukrainion. La efiko de sankcioj estus limigita. Pli efikus sendi trupojn por c\u0302esigi la militon, sed estus viktimoj ambau\u0306flanke . [...] Ni povas vidi, ke la sinteno de Usono s\u0302ang\u0302ig\u0302as la tutan tempon kaj ne estas fidinda. [...] Estas klare, kion Ukrainio povas instrui al Tajvano: Malgranda lando neniam devas iriti grandan landon! Tajvano estas tre proksima al kontinenta C\u0302inio. Ni gajnas 1,700 cent miliardojn da usonaj dolaroj el C\u0302inio c\u0302iujare, kaj tre gravas konservi trans-markolan pacon. Se ni dau\u0306re incitas C\u0302inion, ni estas kondamnitaj iam esti en problemoj. Finfine, estas Tajvano kiu estos plej vundita."}, {"text_idx": "#000018", "text": "Multaj esprimis sian opozicion kontrau\u0306 la starpunkto de KMT. Ekzemple, Yi-Cheng Jou, aktivulo kaj entreprenisto konservanta la kulturon de Tajvano, kritikis la mankon de logiko en la argumentoj:"}, {"text_idx": "#000019", "text": "\u770b\u5230\u6709\u4eba\u5728\u8aaa\u300c\u70cf\u514b\u862d\u4e5f\u6709\u4e0d\u5c0d\u7684\u5730\u65b9\u5566,\u5317\u7d04\u4e5f\u4e0d\u8a72\u903c\u4fc4\u592a\u751a\u5566\u300d"}, {"text_idx": "#000020", "text": "\u597d\u50cf\u70cf\u514b\u862d\u5fc5\u9808\u662f\u500b\u5b8c\u7f8e\u7684\u570b\u5bb6,\u6211\u5011\u624d\u53ef\u4ee5\u652f\u6301\u4ed6\u5011\u53cd\u4fb5\u7565\u90a3\u6a23\u3002"}, {"text_idx": "#000021", "text": "[...]\u652f\u6301\u70cf\u514b\u862d\u662f\u5728\u652f\u6301\u6c11\u4e3b\u570b\u5bb6\u53cd\u4fb5\u7565,\u4e5f\u5c31\u662f\u652f\u6301\u6211\u5011\u81ea\u5df1!"}, {"text_idx": "#000022", "text": "Kelkaj homoj diras: \u201cAnkau\u0306 Ukrainio faris ion malbonan, kaj NATO ne tro premu Rusion.\u201d S\u0302ajnas al ili, ke Ukrainio devas esti perfekta lando antau\u0306 ol ni povos subteni ilin por rezisti la invadon. [...]"}, {"text_idx": "#000023", "text": "Subteni Ukrainion estas subteni demokratan landon rezistantan invadon, kaj tio estas subteni nin mem."}, {"text_idx": "#000024", "text": "Miao Poya, konsiliano de la municipo Tajpeo el la Socialdemokratia Partio, vidis semadon de timo en la disvastigo de falsaj novaj\u0302oj kaj de porc\u0302inaj rakontoj, kiel s\u0302i indikis la 1-an de marto:"}, {"text_idx": "#000025", "text": "\u4fc4\u7f85\u65af\u5165\u4fb5\u70cf\u514b\u862d\u7b2c\u4e00\u6642\u9593,\u4e2d\u5171\u5c0d\u81fa\u7063\u7684\u5ba3\u50b3\u6230\u4e5f\u540c\u6b65\u52a0\u6eab\u3002\u4e00\u6642\u4e4b\u9593\u98a8\u5411\u5927\u4e82,\u81fa\u7063\u793e\u6703\u7030\u6f2b\u4e00\u80a1\u7126\u616e\u4e0d\u5b89\u3002"}, {"text_idx": "#000026", "text": "\u73fe\u5728,\u70cf\u514b\u862d\u4eba\u5df2\u7d93\u596e\u52c7\u62b5\u6297\u4fc4\u8ecd\u8d85\u904e120\u5c0f\u6642,\u8b93\u4e16\u4eba\u522e\u76ee\u76f8\u770b\u3002\u5f9e\u70cf\u514b\u862d\u6297\u4fc4,\u6211\u5011\u770b\u5230:"}, {"text_idx": "#000027", "text": "\u5927\u570b\u6b66\u88dd\u4fb5\u7565\u4e26\u975e\u7121\u5805\u4e0d\u6467\u3001\u5c0f\u570b\u81ea\u6211\u9632\u885b\u4e26\u975e\u4e0d\u582a\u4e00\u64ca;\u76df\u570b\u63d0\u4f9b\u7684\u63f4\u52a9,\u4e5f\u767c\u63ee\u95dc\u9375\u4f5c\u7528\u3002\u6700\u91cd\u8981\u7684,\u662f\u70cf\u514b\u862d\u300c\u4e0d\u5206\u7537\u5973\u8001\u5e7c\u3001\u7121\u5206\u58eb\u8fb2\u5de5\u5546,\u5168\u570b\u7e3d\u52d5\u54e1\u634d\u885b\u5bb6\u5712\u300d\u7684\u4fe1\u5fc3\u8207\u52c7\u6c23\u3002\u800c\u9019\u4efd\u300c\u62b5\u6297\u4fb5\u7565\u8005\u7684\u610f\u5fd7\u300d,\u4e5f\u6b63\u662f\u4e2d\u5171\u5c0d\u81fa\u6587\u5ba3\u6230\u60f3\u6467\u6bc0\u7684\u76ee\u6a19\u3002"}, {"text_idx": "#000028", "text": "Dum Rusio komencis la invadon de Ukrainio, la C\u0302ina Komunista Partio (C\u0302KP) ankau\u0306 komencis sian propagandan militon en Tajvano. La vento de publikaj opinioj tuj kaosig\u0302is, kaj angoro plenigis la aeron de nia socio."}, {"text_idx": "#000029", "text": "Nun la ukrainoj rezistis al la rusa armeo dum pli ol 120 horoj, kaj ili impresas nin c\u0302iujn. Ni lernis de ilia rezisto ke: la invado de superpotenco ne estas nerezistebla. La defendo de malgranda lando ne estas vana. Subteno de la aliancanoj ankau\u0306 ludas s\u0302losilan rolon."}, {"text_idx": "#000030", "text": "Plej grava estas la kredo kaj kurag\u0302o, ke ukrainoj, \u201cviroj kaj virinoj, junaj kaj maljunaj homoj, kiuj laboras en diversaj kampoj, c\u0302iuj ekstaras por defendi sian gepatran landon\u201d. C\u0302i tiu \u201cvolo rezisti al la invadanto\u201d estas tio, kion C\u0302KP planas detrui en sia propaganda milito en Tajvano."}, {"text_idx": "#000031", "text": "Meze de la ukraina krizo, multaj tajvananoj sentas la minacon de milito kaj pripensas, kion la nacio devus fari se g\u0302i alvenus al tiu punkto. Albert Tzeng, politika kolumnisto, afis\u0302is sian konversacion kun sia filino."}, {"text_idx": "#000034", "text": "Mi estis gluita al la interreto rigardante la informojn kaj bildojn pri Ukrainio dum du noktoj. Mimi sidis apud mi. S\u0302i faris al mi demandojn foje, kaj mi klarigis al s\u0302i koncize. ... G\u0302uste antau\u0306 ol s\u0302i enlitig\u0302is hodiau\u0306, s\u0302i venis al la salono por brakumi min. Je mia surprizo, s\u0302i demandis min \u201cC\u0302u pac\u0302jo forlasos nin se estos milito?\u201d Mi estis mirigita. Mi klarigis al s\u0302i, ke kiam nia lando estas invadita, mi havas la respondecon alig\u0302i al la armeo c\u0302ar mi estis trejnita antau\u0306e. \u201cSe mi ne iros, kaj aliaj ne iros, neniu estos por protekti Mimi kaj vian fratinon.\u201d S\u0302i demandis min denove kaj denove: \u201cC\u0302u vi bezonas fari g\u0302in?\u201d Mi kapjesis, kaj s\u0302i ploris. Au\u0306skultante s\u0302ian ploradon, miaj okuloj malsekig\u0302is. Poste mi enlitigis s\u0302in kaj promesis al s\u0302i, ke \u201cMi klopodos kiel eble plej bone por eviti la militon\u201d."}, {"text_idx": "#000035", "text": "Poezio kiel protesto: tajvana maniero kontrau\u0306batali rakontojn"}, {"text_idx": "#000038", "text": "Por pli da informoj pri tiu c\u0302i temo, vidu nian specialan dosierujon Rusio invadas Ukrainion."}, {"text_idx": "#000039", "text": "Civitanaj komunikilojInternaciaj rilatojMilito kaj konfliktoPolitikoProtestoRussia invades Ukraine"}, {"text_idx": "#000041", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000046", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000049", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000050", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]